**TRGOVAČKO-UGOSTITELJSKA ŠKOLA, KARLOVAC**

Radićeva 8 i 10

47000 Karlovac

MB: 03790100

OIB: 96309520796

RKP: 19167

Razina: 31, Razdjel: 000

Djelatnost: 8532, Tehničko i strukovno srednje obrazovanje

**BILJEŠKE UZ FINANCIJSKI IZVJEŠTAJ**

**OD 01. SIJEČNJA DO 31. PROSINCA 2024. GODINE**

Trgovačko-ugostiteljska škola, Karlovac posluje u skladu sa Zakonom o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 07/17, 68/18 , 98/19, 64/20, 151/22 i 156/23) i Statutom škole. Škola obavlja, kao osnovnu djelatnost odgoj i obrazovanje učenika i odraslih polaznika za stjecanje srednje stručne spreme, niže stručne spreme, osposobljavanje i usavršavanje u programima: ekonomije, trgovine i poslovne administracije i turizma i ugostiteljstva. Škola izvodi nastavni plan i program u četverogodišnjem i trogodišnjem trajanju za stjecanje srednje stručne spreme u programu: komercijalist, turističko-hotelijerski komercijalist, prodavač, kuhar, slastičar, konobar i tehničar posluživanja.

Godišnji financijski izvještaji Trgovačko – ugostiteljske škole, Karlovac sastavljeni su nakon što su proknjižene sve poslovne promjene, događaji i transakcije za razdoblje siječanj - prosinac 2024.g, nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom računskom planu i u skladu s financijskim planom odobrenim od nadležnih tijela. Izvještaji su sastavljeni i predaju se prema odredbama Pravilnika o financijskom izvještavanju u proračunskom računovodstvu (NN 03/15, 93/15, 135/15, 02/17, 28/17, 112/18, 126/19, 145/20, 32/21 i 37/22) u zakonom određenim rokovima, što za proračunske korisnike jedinica lokalne i područne samouprave znači predaju do 31. siječnja 2024. godine.

Osoba odgovorna za sastavljanje financijskih izvještaja je voditeljica računovodstva Irena Jovanović, a odgovorna osoba za predaju financijskih izvještaja je ravnatelj Damir Pleša dipl.ing.

**BILJEŠKE UZ PR-RAS**

**Prihodi poslovanja**

Trgovačko-ugostiteljska škola, Karlovac ostvarila je u 2024. godini prihode iz slijedećih izvora:

1. Kamate po viđenju Zagrebačke banke
2. Kapitalne pomoći iz državnog proračuna- pomoći temeljem prijenosa EU sredstava
3. Prihode od Ministarstva znanosti i obrazovanja
4. Prihode od županijskog proračuna
5. Prihode od prodanih proizvoda i pruženih usluga – vlastiti prihodi
6. Prihodi od donacija
7. Prihodi za sufinanciranje troškova stručnih suradnika
8. Ostali prihodi
9. Prihodi s naslova osiguranja, refundacija štete

**ŠIFRA 6361:**  Prihodi od Ministarstva znanosti i obrazovanja u iznosu od 1.519.050,99 eura, korišteni su za plaće , naknade zaposlenika ostvarene su 25,3 % više u odnosu na prethodnu godinu zbog povećanja osnovice.

**ŠIFRA 6362:** Prihodi od uplate Ministarstva znanosti i obrazovanja u iznosu od 540,00 eura za kupnju školske lektire, kupnju udžbenika djeci koji su članovi kućanstva zajamčene minimalne naknade. Veliki pad u 2024, godini 99% nastao je radi završenog projekta Mreže kom5tentosti koji se odnosi na građevinske radove te se knjižio 11% na izvor 503. Projekat je trajao do 2024. godine.

**ŠIFRA 6381:** Tekuće pomoći temeljem prijenosa EU sredstava odnosilo se na plaće koje su se isplaćivale kroz projekt RCK-RECEPT za 22 zaposlenika u određenom postotku. U 2024. godini isplata plaća više nije bilo.

**ŠIFRA 6382:** Kapitalne pomoći temeljem prijenosa EU sredstava odnosi se na projekt Mreža kom5tentosti- građevinske radove u iznosu 379.533,90 eura. Prihodi su manji u 2024. godini za 9,5%. Razlog projekt je završio.

**ŠIFRA 6413:** Kamata po viđenju za sredstva na žiro računu u iznosu od 4,46 eura , veća su od 2023. godine za 643,3% jer se uplaćeni namjenski novac od EU projekta nije trošio već je stajao na računu i u 2025. godini škola vraća Karlovačkoj županiji sukladno sporazumu o reguliranju pred financiranja troškova za provedbu projekta „Mreža kom5tentnosti“.

**ŠIFRA 6526:** Prihodi od uplate za sufinanciranje troškova službenih putovanja stručnim suradnicima u iznosu od 4.129,10 eura namjenski su utrošeni. Povećani su u 2024. godini u odnosu na 2023. godinu za 344,4% zbog toga što je u ovoj godini bilo više terenskih nastava.

**ŠIFRA 6614 I 6615:** Ostvareni su vlastiti prihodi od maloprodaje u trgovini „Štacun pri Gambonu“ u iznosu od 4.010,67 eura i ugostiteljskih usluga restorana „Pod starimi krovovi“ u iznosu od 112.424,77 eura. Ukupni indeks na 661 veći je 2024. godini u odnosu na 2023. godinu za 13,1%.

**ŠIFRA 6631:** Tekuće donacije u iznosu 2.750,01 eura namjenski su utrošene. U 2024. godini manje su za 19,7% u odnosu na prošlu godinu.

**ŠIFRA 6711:** Prihodi ostvareni od Karlovačke županije za sufinanciranje tekućih rashoda u iznosu od 203.585,72 eura. realizirani su 100% i veći su u odnosu na 2023. god. za 12,1%.

**ŠIFRA 6712:** Prihodi županije za financiranje nefinancijske imovine u iznosu od 897.712,07 eura, utrošeni su na projekat Mreža kom5tentosti, kupnju kombi vozila u iznosu 45.300,00 eura i za nabavu lektirne građe u iznosu 598,00 eura.

**ŠIFRA 6:**  Ukupno ostvareni prihodi u 2024. godini iznose 3.123.741,69 eura tj. prihodi su manji u odnosu na 2023. g. za 6,2 %.

**Rashodi poslovanja**

Ukupni rashodi iznose 2.765.177,81 eura, manji su u odnosu na 2023. g. za 15,5 %.

**ŠIFRA 31**: Najveći udio u ukupnim rashodima čine rashodi za plaće za zaposlene i u 2024. godini su veći za 22,2% u odnosu na 2023. godinu.

**ŠIFRA 32:** Materijalni rashodi su manji za 37,5% u odnosu na prošlu godinu. Ukupno su manji, ali unutar pojedinih vrsta ima odstupanja. Smanjena je naknada zaposlenicima na 321 u iznosu 44,99% jer je projekt RCK RECEPT završio u 2023. godini. RCK RECEP je bio projekt za educiranje zaposlenika. Rashodi za materijal i energije na 322 smanjeni su za 55,9% u odnosu na prošlu godinu iz razloga projekta RCK RECEPT kupnje sitnog inventara u iznosu 131.491,65 eura a odnosi se na opremanje ORUŽANE. Službena i radna odjeća na 3227 su manji za 73% od prošle godine. Jer se 2023. godine kupila radna odjeća suradnicima u nastavi (kuharima i konobarima). Nabavka se vrši prema planu i rasporedu iz Pravilnika o radu škole. Rashodi za usluge na 323 su veći za 9% u odnosu na 2023. godinu. Zakupnine i najamnine na 3235 u 2024. godini je veće za 17,6% u odnosu na 2024. godinu a odnosi se na plaćanje najma sportske dvorane za održavanje nastave tjelesne i zdravstvene kulture. Ostale usluge na 3239 u 2024. godini su veće za 65,6% radi velikog povećanja cijena usluge peglanja i pranja stolnjaka, salveta za restoran i kabinete po računima obrt za pranje i kemijsko čišćenje odjeće-Marijan Martinac.

**ŠIFRA 34:** Financijski rashodi su smanjeni za 55,9% zbog smanjenih usluga platnog prometa tj. gašenja računa za projekt RCK RECEPT i smanjenja transakcija po računu projekta Mreže kom5tentosti.

**ŠIFRA 4:** Rashodi za nabavu nefinancijske imovine smanjeni su u odnosu na 2023. god za 40%. Smanjenje na opremi 422 92,8% zbog toga šta je 2023. godine kupljena oprema za ORUŽANU po projektu a u 2024. kupovalo se ali u manjoj količini ( dopuna po potrebi).

Kupljeno je kombi vozilo na 423 za potrebe škole u iznosu 45.300,00 eura. Dodatna ulaganja na građevinskim objektima 451 povećano je u 2024. godini za 21,3% a odnosi se na građevinske radove ORUŽANE.

Na **ŠIFRI X001:** je iskazan višak prihoda nad rashodima od redovnog poslovanja u iznosu od 1.287.019,81 eura

Na **ŠIFRI Y002:** iskazan je manjak prihoda od nefinancijske imovine u iznosu 928.455,93 eura.

PR-RAS i BILANCA - preneseni višak prihoda sa 01.01.2024. iznosi 135.821,84, a sa 31.12.2024. iznosi 135.821,71, odnosno manji je za 0,13 eura.

Razlog razlike je kako slijedi:

-višak prihoda po izvoru 560 umanjen je za 0,14 eura, jer je kamata od banke uplaćena na račun projekta i zajedno sa ostalim sredstvima vraćena Karlovačkoj županiji.

-Povećanje viška u iznosu 0,01 eura nastao je usklađenjem stanja po pojedinim izvorima iz prijašnjih godina i usklađenjem kupaca.

Smanjenje od 0,14 eura minus povećanje za 0,01 euro čini manje preneseni višak sa 31.12.2024. za 0,13 eura.

Iz prenesenog viška iz 2023. godine po izvoru 03 prebačena su sredstva na izvor 560 u iznosu 44.219,86 eura za potrebe projekta RCK RECEPT pri plaćanju računa za sitni inventar, te ostatak prenesenog viška po izvoru 03 iznosi 3.686,07 eura i višak po izvoru 560 iznosi 134.494,34 eura.

Ukupni rashodi i izdaci u 2024. godini su 2.765.177,81 eura.

Na sjednici Školskog odbora 31.01.2025. godine predlaže se donošenje Odluke o prihvaćanju završnog računa za 2024. godinu i raspodjela ostvarenog viška prihoda od redovnog poslovanja na pokriće manjka prihoda od nabave nefinancijske imovine, a ostatak viška prihoda nad rashodima, u iznosu od 494.385,59 eura, biti će preneseno u 2025. godinu , te će se prvim rebalansom financijskog plana utvrditi namjena njegovog trošenja.

Napominjemo da smo u toku formiranja financijskog rezultata proknjižili obvezne korekcije utvrđenog manjka nefinacijske imovine i viška od poslovanja za prihode dobivene za financiranje kapitalnih ulaganja.

**BILJEŠKE UZ BILANCU**

Struktura Bilance:

„0“ nefinancijska imovina 3.700.585,25 eura

„1“ financijska imovina 646.078,80 eura

**Ukupna aktiva: 4.346.664,05 eura**

„2“ obveze 150.121,32 eura

„9“ vlastiti izvori 4.196.542,73 eura

**Ukupna pasiva: 4.346.664,05 eura**

Na **ŠIFRI 1112:** evidentirano je stanje na žiro računu škole u iznosu od 501.122,04 eura.

Na **ŠIFRI 16:** evidentirana su potraživanja za prihode od poslovanja u iznosu od 1.782,50 eura, a odnose se na potraživanja od kupaca iz prethodne godine.

Na **ŠIFRI 193** iskazana su potraživanja od Ministarstva znanosti i obrazovanja za obračun plaća za 12. mjesec 2023. g., u iznosu od 127.907,04 eura.

Na **ŠIFRI 2** iskazane su obveze u iznosu od 150.121,32 eura, a odnose se na račune dobavljača dobivene u 2024. godini, koji su teretili rashode za 2024. godinu u iznosu od 4.123,71 eura za materijalne rashode, obveze za financijske rashode 148,39 eura, obveze za isplatu plaće za 12/2024 u iznosu od 130.067,25 eura i ostale tekuće obveze u iznosu od 15.781,97 eura, a odnose se na bolovanje na teret HZZO-a, obveze za trošarine, za PDV i obveze za predujam (posudba vlastitih sredstva za plaćanje troškova od projekta *„*Innovate and participate in digital and green transition of VET and Tourism“ kako bi završna isplata dospjela u 2025. godini te bi se obveza za predujam u iznosu 4.915,00 zatvorila uplatom.

**IZVJEŠTAJ O RASHODIMA PREMA FUNKCIJSKOJ KLASIFIKACIJI**

Šifra 09 Obrazovanje – Srednjoškolsko obrazovanje – Više srednjoškolsko obrazovanje obuhvaća prema funkcijskoj klasifikaciji rashode poslovanja i rashode za nabavu nefinancijske imovine koji u 2024. godini iznose 2.765.177,81 eura.

**PROMJENE U VRIJEDNOSTI I OBUJMU IMOVINE I OBVEZA**

Iznos povećanja odnosi se na prijenos vlasništva opreme od Carneta na školu.

U školi je na dan 31.12.2024. godine zaposleno 65 djelatnika i to: ravnatelj, 35 nastavnika (32 na neodređeno (10 na nepuno), 3 na određeno (2 na nepuno)), 8 strukovnih učitelja (1 na neodređeno nepuno), 10 suradnika u praktičnoj nastavi (2 na određeno puno), 4 stručna suradnika (1 na određeno puno) , 4 administrativna radnika i 3 pomoćno-tehničkog osoblja.

Uspoređujući poslovanje Trgovačko – ugostiteljske škole za 2024. godinu u odnosu na 2023. godinu, vidljivo je da su prihodi i primici manji za 6,2% i rashodi su manji za 15,5 % u odnosu na 2023. godinu, što ukazuje na savjesno poslovanje u okviru raspoloživih mogućnosti, a da se novim ulaganjem i održavanjem i dalje poboljšavao standard učenika kao i uvjeti rada zaposlenih. Usporedba realizacije prihoda i rashoda za 2024. godinu ukazuje na realno planiranje, jer je realizacija na 3. razini u okviru plana.

U Karlovcu, 30. siječanj 2025. g. Ravnatelj

. Damir Pleša dipl.ing.